А выстаўленыя работы трэба было бачыць на свае вочы. Каб асабіста адчуць усю прыгажосць і моц сапраўднага мастацтва. Таго мастацтва, якое шмат у чым дасць фору сучасным суперавангардыстам па сіле свайго эмацыйнага ўздзеяння. У чым жа сутнасць героікі і лірыкі мінулага стагоддзя? Вось і Нацыянальны мастацкі музей Беларусі паспрабаваў адказаць на гэтае пытанне, арганізаваўшы аднайменную выставу рускага жывапісу з уласных збораў. Многія з прадстаўленых на выставе работ у апошні раз экспанаваліся ў эпоху, якая стала ўжо гісторыяй — у часы СССР.